
TEHNISKĀ SPECIFIKĀCIJA

BŪVUZRAUDZĪBAS TEHNISKĀ SPECIFIKĀCIJA - DARBA UZDEVUMS



1. Pakalpojuma mērķis: Veikt būvuzraudzību saskaņā ar Tehniskās specifikācijas nosacījumiem, būvniecības ieceres dokumentāciju un spēkā esošiem normatīvajiem aktiem ēkām, būvēm, to daļām, iekšējo un ārējo inženiertīklu būvdarbiem.

1.1. Objekts:   “Pirmsskolas izglītības iestādes jaunbūve Baložu iela 33, Baloži, Ķekavas novads”
1.2. Pasūtītāja organizācijas nosaukums, adrese:	Ķekavas novada pašvaldība Gaismas iela 19, K-9-1, Ķekava, Ķekavas pagasts, Ķekavas novads, LV-2123
1.3. Būvniecības veids:	jaunbūve.
1.4. Būves grupa:	III grupa.
1.5. Darba priekšmets: 	Pamatojoties uz  iepirkumu procedūru- "Būvdarbu veikšana jaunas pirmsskolas izglītības iestādei Titurgā, Baložu pilsētā, Ķekavas novadā"
identifikācijas Nr. ĶNP 2023/85 (saite uz iepirkuma dokumentāciju https://www.eis.gov.lv/EKEIS/Supplier/Procurement/113789).
1.6. Galvenie būvdarbi sastāv: Būvlaukuma sagatavošana, ēkas būvdarbi, iekšējo un ārējo inženiertīklu būvdarbi, ārējo segumu un labiekārtošanas būvdarbi.
1.7. Orientējošais būvdarbu izpildes laiks – 24 mēnešu laikā no 2024.gada līdz 2026.gadam.

2. Pakalpojuma maksimālais apjoms:

2.1. Nodrošināt Pasūtītāja interešu pārstāvību būvdarbu veikšanas procesā. Būvuzraugam (Izpildītājs vai tā attiecīgais darbinieks)  jāpilda Pasūtītāja norādījumus un ieteikumus ar nosacījumu, ka tie nav pretrunā ar Latvijas Republikā esošiem normatīvajiem aktiem.
2.2. Kontrolēt un uzraudzīt būvdarbu veikšanas grafiku, un sekot, lai būvdarbi tiktu veikti plānotajā laikā un to veikšanai tiktu piesaistīti pietiekami resursi. 
2.3. Veikt būvdarbu būvuzraudzību atbilstoši būvdarbu līgumam, tā pielikumiem, spēkā esošajiem normatīvajiem aktiem un darba uzdevumam un darba uzdevumā norādītajai būvniecības iecerei. 
2.4. Uzraudzīt Būvdarbus, nodrošinot, ka būvuzraugs atrodas Būvlaukumā visā Būvdarbu veikšanas laikā (t.i., dienās, kad faktiski tiek veikti Būvdarbi laika posmā no plkst. 8.00-17.00, bet ārpus šī laika – laikā, kad tiek veikti būvdarbi). Atsevišķu jomu būvuzraugiem Būvlaukumā jāatrodas tad, kad notiek attiecīgie Būvdarbi (t.i., dienās, kad faktiski tiek veikti Būvdarbi laika posmā no plkst. 8.00-17.00, bet ārpus šī laika – laikā, kad tiek veikti būvdarbi). Atbildīgajam būvuzraugam ir jāierodas Būvlaukumā ne vēlāk kā 1 stundas laikā no Pasūtītāja epastā vai citos elektroniskos veidos nosūtīta pieprasījuma. Atbildīgā būvuzrauga īslaicīgas prombūtnes laikā (slimība u.tml.) to aizvieto būvuzraugs ar līdzvērtīgu kvalifikāciju, ko saskaņo Pasūtītājs.
2.5. Būvuzraugs piesaista visus nepieciešamos speciālistus ar attiecīgu sertifikātu, lai kvalitatīvi veiktu būvuzraudzības darbu izpildi.
2.6. Būvuzrauga pienākums ir:
2.6.1. Sagatavot un saskaņot ar Pasūtītāju būvuzraudzības plānu, ne vēlāk kā 10 darba dienas pēc līguma noslēgšanas. 
2.6.2. Būvuzraudzības plānam jāatbilst būvniecības iecerē paredzētajiem darbu veidiem.
2.6.3. [bookmark: _Hlk75808595]Būvuzraudzības plānam visiem darbu veidiem jāatbilst LVS EN 1990 B pielikumā norādītajiem principiem, kas atbilst vismaz IL2 inspekcijas līmenim). 
2.6.4. Visu ēkas nozīmīgo konstrukciju, būvniecības likuma 9. panta izpratnē, kvalitāti novērtē saskaņā ar obligāti piemērojamiem un tajos minētajiem saistītajiem standartiem:
 LVS EN 1991-Iedarbes uz konstrukcijām
[bookmark: _Hlk75806800] LVS EN 1992-Betona konstrukciju projektēšana
 LVS EN 1993-Tērauda konstrukciju projektēšana
 LVS EN 1994-Tērauda un betona kompozītobūvkonstrukciju projektēšana
 LVS EN 1995-Koka konstrukciju projektēšana
 LVS EN 1996- Mūra konstrukciju projektēšana
 LVS EN 1997- Ģeotehniskā projektēšana
 LVS EN 1998-Seismiski izturīgu konstrukciju projektēšana
 LVS EN 1999- Alumīnija konstrukciju projektēšana.
2.7.  Pārējo Būvniecības iecerē neklasificēto būvdarbu izpildes kvalitātes kontroli paredzēt saskaņā ar LBN (Latvijas būvnormatīvs) piemērojamos standartos minētajiem kritērijiem un būvdarbu tehniskajā specifikācijā norādītajiem standartiem.
2.8.  Gadījumos, kad būvniecības ieceres realizācijai nepastāv LBN piemērojamie standarti un būvdarbu tehniskajā specifikācijā norādītie standarti, būvdarbu izpildes kvalitātes kontroli paredzēt saskaņā ar katra atsevišķa būvizstrādājuma ražotāja tehnoloģiskiem aprakstiem. 
2.9. Atsevišķos gadījumos, kad nepastāv ne piemērojamie standarti, ne būvizstrādājuma ražotāja tehnoloģiskie apraksti, piemēram vairāku ražotāju savietotie risinājumi,  ar atsauci uz “labo praksi”, var būt piemēroti atzītu profesionālo asociāciju vai organizāciju oficiālajās tīmekļa vietnēs publicētie profesionālie standarti, minot konkrētus risinājumus un sasniedzamos kritērijus ar kuriem Pasūtītājs var pamatoti rēķināties.
2.10. Būvuzraudzības plānā papildus detalizēti apraksta sekojošus punktus:
2.10.1. Vispārīgā informācija par projektu;
2.10.2. Būvuzraudzības komanda un sadarbības shēma;
2.10.3. Nepieciešamās būvdarbu kvalitātes pārbaudes un to apjoms atbilstoši būvniecības iecerei un Pasūtītāja speciālajām prasībām, ja tādas sastādītas; 
2.10.4. Būvdarbu fotofiksācija;
2.10.5. Dalība būvkonstrukciju, segto darbu un citu būvdarbu pieņemšanā; 
2.10.6. Defektu fiksēšana;
2.10.7. Materiālu skaņošana;
2.10.8. Darba veikšanas projekti un to saskaņošana;
2.10.9. Iespējamo risku novērtējums būvdarbu laikā;
2.10.10. Ikmēneša izpildes saskaņošana;
2.10.11. Būvdarbu apjomu uzmērīšana;
2.10.12. Nodošanas procedūras (ekspluatācijā un Pasūtītājam);
2.10.13. Būvuzraudzības atskaites; 
2.10.14. Informēt būvniecības ierosinātāju par objektiem, kuriem būvspeciālists ir piesaistīts un detalizēti norādīt, kā konkrētā objekta uzraudzība tiks savienota citu objektu uzraudzību un tiks izpildītas prasības par objektā pavadīto laiku. 
2.11. Iepazīties ar būvniecības ieceres dokumentāciju un veikt detalizētu risinājumu izvērtēšanu un sniegt rakstiski apkopotu slēdzienu par risinājumu atbilstību būvniecību reglamentējošajiem normatīvajiem aktiem, kļūdām, sadārdzinātiem risinājumiem un iespējamajiem riskiem par katru būvniecības ieceres sadaļu. Nepieciešamības gadījumā piedāvāt konkrētas korekcijas un risinājumus. Izvērtējums ir jāiesniedz būvniecības ierosinātājam 20 darba dienu laikā pēc līguma noslēgšanas. 
2.11.1. Veikt Būvkonstrukciju sadaļas risinājumu izvērtēšanu Saskaņā ar LVS 1046.
2.11.2. Pārējo būvniecības ieceres sadaļu izvērtēšanā ņemt vērā standarta LVS EN 16310 “Inženiertehnisko pakalpojumu Terminoloģija” principus.
2.12. Kontrolēt būvdarbu izmaksu atbilstību Pasūtītāja noslēgtajam būvdarbu līgumam.
2.13. Izskatīt un novērtēt atbilstību būvniecības iecerei, saskaņot Būvuzņēmēja kopējo (sākotnējo) Darbu veikšanas projektu un atsevišķus detalizētus Darbu veikšanas projektus katram darbu veidam atsevišķi pirms konkrēto darbu uzsākšanas.
2.14. Kontrolēt un pārbaudīt galvenā Būvuzņēmēja un atsevišķo būvdarbu veicēju ieviestās kvalitātes kontroles sistēmas  un to pielietošanu būvdarbu laikā kā 3. kārtas pārbaudi saskaņā ar LVS EN 1990 B pielikumā norādītajiem principiem,  Ēku būvnoteikumu 125. pantu un Būvdarbu tehniskajām specifikācijām.  
2.14.1. nodrošināt veikto būvdarbu kvalitātes un apjomu pārbaudi, sasniegto rezultātu sistemātisku dokumentēšanu ar kvalitātes kontroles aktiem.
2.15. Katru pārbaudīto un pieņemto darba posmu, pa saskaņotiem pārbaudes etapiem fiksē ar kvalitātes kontroles aktiem un izpildshēmām. Kvalitātes kontroles aktu izstrādi un uzskaiti kā 1. un 2. Kārtas pārbaudi  saskaņā ar LVS EN 1990 B pielikumā norādītajiem principiem veic Būvuzņēmējs. 
2.16. Veikt detalizētu būvniecības ieceres izmaiņu risinājumu,  detalizācijas un darba rasējumu izvērtēšanu, sniegt slēdzienu par risinājumu atbilstību būvniecību reglamentējošajiem normatīvajiem aktiem tehniskajai specifikācijai un Pasūtītāja interešu un vajadzību nodrošināšanai, nepieciešamības gadījumā piedāvāt konkrētas korekcijas un risinājumus;
2.16.1. Būvkonstrukciju sadaļas risinājumu izvērtēšanu Saskaņā ar LVS 1046.
2.16.2. Pārējo būvniecības ieceres sadaļu izvērtēšanā ņemt vērā standarta LVS EN 16310 “Inženiertehnisko pakalpojumu  Terminoloģija” principus.
2.17. Veikt materiālu apstiprināšanas, nomaiņas vai būvdarbu izmaiņu u.c. būvdarbu līgumā un darba uzdevumā noteiktu aktu izskatīšanu un saskaņošanu (t.sk.akta parakstīšanas pieļaujamību, atbilstību būvniecības ieceres dokumentācijai un būvdarbu līgumam, tehniskās īpašības un parametrus, cenas būvdarbu līgumā un/vai tirgū u.c.)
2.18. Gatavot un 10 darba dienu laikā no tekošā mēneša beigām iesniegt ikmēneša progresa ziņojumu, iekļaujot šādu informāciju:
2.18.1. pārskata periodā izpildīto būvdarbu detalizēts apraksts un apkopojoši dati;
2.18.2. Pretenzijas vai strīdus jautājumi - kavējumi, skaņojumi, konstatējumu vai būvdarbu risinājumu ietekme uz būvdarbu līguma izmaksām, informācija par fiksētajiem defektiem un darba aizsardzības pārkāpumiem un citi;
2.18.3. Aktuālo informāciju par konstatētajiem un novērstajiem defektiem, pielikumā atskaites periodā sastādīto defektu aktu kopijas un kopējo defektu aktuālo sarakstu;
2.18.4. Informācija par problēmām un riskiem veiktie problēmu risināšanas pasākumi, kā arī savlaicīgi brīdinājumi, īpaši attiecībā uz izpildes termiņiem;
2.18.5. Būvdarbu progress un atbilstība laika grafikiem, informācija par nepieciešamajām preventīvajām un/vai korektīvajām darbībām, izpildes analīze;
2.18.6. Pārskata periodā veiktās pārbaudes, informācija par kvalitātes kontroli objektā, norādot atsauces uz kvalitātes kontroles aktu numuriem;  
2.18.7. Būvdarbus raksturojošie foto attēli ar aprakstu, norādot datumus.
2.19. Izpildīt Pasūtītāja norādījumus un ieteikumus ar nosacījumu, ka tie nav pretrunā būvniecības ieceres dokumentācijai un Latvijas Republikā spēkā esošiem normatīviem aktiem.
2.20. Kontrolēt un nodrošināt, ka Būvuzņēmējs ievēro vides aizsardzības jomu regulējošos normatīvajos aktos. Kā arī sekot līdz, ka  Būvuzņēmējs apsaimnieko būvniecības procesā radītos atkritumus ilgtspējīgi un atbilstoši normatīvajiem aktiem.
2.21. Uzraudzīt, lai visi ar Objekta būvniecību saistītie būvdarbi tiktu izpildīti atbilstoši noslēgtajam līgumam par būvdarbu veikšanu, būvniecības ieceres dokumentācijai, standartiem, materiālu ražotāju izstrādātāju tehnoloģijai. 
2.22. Nodrošināt, lai veikto būvdarbu kvalitāte un apjomi tiktu pienācīgi pārbaudīti un dokumentēti.
2.23. Veikt detalizētus ierakstus Būvdarbu žurnālā; kontrolēt Būvdarbu žurnālā un autoruzraudzības žurnālā ierakstīto norādījumu izpildi. Neapstiprināt ikmēneša izpildes aktus, ja par tajos minētajiem darbiem, un izmantotajiem materiāliem nav veikti ieraksti Būvdarbu žurnālā.
2.24. Pārbaudīt un saskaņot būvdarbos pielietojamo izstrādājumu, iekārtu un materiālu kvalitāti, kurai jāatbilst vismaz Latvijas Republikā spēkā esošo standartu un normatīvu prasībām, ja būvniecības ieceres dokumentācijā nav noteiktas augstākas prasības, kā arī pirms būvizstrādājumu pasūtīšanas un pirms būvizstrādājuma iestrādes. 
2.25. Veikt būvdarbu un būvniecības procesa kopēju fotofiksāciju un veikt fotogrāfiju saglabāšanu atbilstoši kalendārajām nedēļām. 
2.26. Veikt būvlaukumā konstatēto pārkāpumu un katra defekta fiksāciju (fotofiksāciju), noformēt to rakstiski un parakstīt attiecīgi sastādītu aktu. 
2.27. Uzraudzīt un pieprasīt no Būvuzņēmēja būvuzraudzības procesā konstatēto defektu novēršanu. 
Izvērtēt ar būvniecības projekta realizācijas procesu saistītos potenciālos riskus un to ietekmi uz būvdarbu procesu. Veikt risku novēršanas pasākumus, samazinot negatīvo ietekmi uz būvniecības projekta realizācijas procesu (būvdarbu aizkavēšanās, būvprojektā neparedzētu būvdarbu izpildes nepieciešamības parādīšanās, būvdarbu veicēja sliktā darba kvalitāte, nepietiekama būvdarbu organizācija, vai ļaunprātīga rīcība u.c.). Šī informācija var jāiekļauj progresa ziņojumā, ja tas norādīts darba uzdevumā.
2.28. Ja būvdarbu laikā rodas situācijas, kas apdraud būvdarbu kvalitāti, termiņus, izmaksas, darba drošību, vai pārkāpj normatīvo aktu prasības, Būvuzraugam ir pienākums nekavējoties informēt Pasūtītāju, sniegt risinājumus un ieteikumus, nepieciešamības gadījumā sastādīt defektu aktu un pieņemt lēmumu par attiecīgu būvdarbu pārtraukšanu. 
2.29. Būvuzraugam savlaicīgi jābrīdina Pasūtītājs, ja būvdarbu veikšanai nepieciešama Pasūtītāja rīcība. Ja būvuzraudzības veikšanai nepieciešamie lēmumi pārsniedz līgumā noteiktās pilnvaras, būvuzraugam nekavējoties, un papildus arī iknedēļas vai ikmēneša sanāksmēs jāinformē Pasūtītājs par radušos situāciju.
2.30. Katras jomas Atbildīgajam būvuzraugam jāpiedalās, atsevišķu darba operāciju kvalitātes kontrolē atbilstoši inspekcijas līmenim saskaņā ar LVS EN 1990 B pielikumā norādītajiem principiem, pabeigto  segto darbu, nozīmīgo konstrukciju pieņemšanā, faktu konstatēšanā, kā arī citu būtisku būvdarbu pārbaudē tajā skaitā pēc Pasūtītāja norādījumiem.
2.31. Kontrolēt būvniecības darbu veicēja apakšuzņēmēju un speciālistu iesaistīšanu un apturēt būvdarbus, ja būvniecības darbu veikšanā tiek iesaistīti citi apakšuzņēmēji vai speciālisti, nekā būvdarbu veicējs bija sākotnēji paziņojis Pasūtītājam, vai vēlāk saskaņojis ar Pasūtītāju.
2.32. Būvuzraugam jākontrolē, lai Būvuzņēmējs un/vai tā apakšuzņēmēji sagatavotu Objektā iebūvēto inženieriekārtu ražotāju ekspluatācijas instrukcijas, kā arī jānovērtē to piemērotība.
2.33. Kopā ar Būvuzņēmēju mēneša pēdējā darba dienā, bet, ja nepieciešams, agrāk, noteikt izpildes apjomu uzmērījumu dienu, fiksēt atskaites periodā izpildītos būvdarbu apjomus un pārbaudīt nepieciešamo izpilddokumentu esamību fiksētajiem darbiem. Šajā punktā noteikto darbību rezultāts jānorāda ikmēneša progresa ziņojumā.
2.34. Pārbaudīt un izvērtēt no Būvuzņēmēja saņemtos veikto būvdarbu izpildes aktus (izpildīto darbu apjomu atbilstība dabā, cenu atbilstību tāmei un nepieciešamo izpilddokumentu esamība, atbilstoši aktuālajai būvdarbu stadijai), pārbaudot,  akceptējot tos vai pamatoti rakstveidā noraidot 5 (piecu) darba dienu laikā no saņemšanas brīža vai citā darba uzdevumā noteiktā termiņā. 
2.35. Atbildīgajam Būvuzraugam reizi nedēļā jāorganizē un jāvada būvsapulces, ja nav vienošanās ar Pasūtītāju par citu sapulču biežumu un 3 dienu laiku pēc būvsapulces jāsagatavo protokols, kas jānosūta saskaņošanai būvsapulces dalībniekiem (Pasūtītāja, projektētāja un Būvuzņēmēja pārstāvjiem). Pēc būvsapulces protokola saskaņošanas jāsagatavo un jānosūta sapulces protokols elektroniskai parakstīšanai būvniecības dalībniekiem. 
2.36. Atbildēt rakstveidā uz jebkuru Pasūtītāja informācijas pieprasījumu ne vēlāk kā 5 (piecu) darba dienu laikā no pieprasījuma saņemšanas brīža, izņemot, ja Pasūtītājs pieprasījumā ir norādījis garāku informācijas termiņu.
2.37. Pēc būvdarbu pabeigšanas un pirms pasūtītāja pieņemšanas veikt objekta detalizētu gala defektēšanu, fiksējot katru defektu, tā atrašanās vietu un foto attēlu. Veidot aktuālo gala defektu tabulu, norādot defektu Nr., aprakstu, vietu, foto Nr. un statusu (aktuāls vai novērsts). 
2.38. Būvuzraugam jāveic arī citas nepieciešamās  darbības, kas pēc būtības un atbilstoši spēkā esošajiem normatīvajiem aktiem ir būvuzrauga pienākums. 
2.39. Piedalīties pie būvobjekta nodošanas ekspluatācijā.
2.40. Piedalīties objekta apsekošanā garantijas laikā Pasūtītāja norādītajos datumos. Orientējoši vismaz 1 reizi pusgadā.
2.41. Garantijas laiks būvdarbiem, materiāliem un iekārtām:	60 (sešdesmit) kalendārie mēneši no Objekta pieņemšanas ekspluatācijā dienas. Būvuzraudzības līguma termiņā ietilpst Objekta kā būves garantijas laiks.
2.42.  Pēc katras garantijas perioda apsekošanas sastādīt apsekošanas ziņojumu, kurā būs norādīta vismaz sekojoša informācija:
2.42.1. Konstatētie defekti un pielikumā sastādītie defektu akti;
2.42.2. Defektu cēloņu analīze;
2.42.3. Rekomendējamie defektu novēršanas risinājumi;
2.42.4. Aktuālā fotofiksācija.

Tehniskā specifikācija aktualizēta 27.06.2024
1

